kardosdrur/scandi-wiki huggingface dataset:
Dr. Renaults Fristelser

Dr. Renaults Fristelser er en roman af Johannes V. Jensen og udgivet 11. november 1935.
Romanen har udgangspunkt i Faust-myten
og hører til de to sene og sidste romaner i forfatterskabet. 
Året efter i 1936 udkom den anden roman Gudrun.
En omtale af Dr. Renaults Fristelser i det svenske Biblioteksbladet karakteriserede roman som "En av mäktig fantasi buren hymn till kärleken som elementär makt och till kvinnokroppens fägring".

Omtale og vurderinger 
Litteraturkritikere har ikke sat romanen højt, omend Torben Brostrøm kalder den et "et filmisk, sprogligt virtuosnummer".
Sven Hakon Rossel anser den for svag og med "en stærkt fortænkt handlingsgang",
og Bo Hakon Jørgensen kalder den grotesk.
I sin anmeldelse i det engelsk-sprogede tidsskrift Book Abroad 
fandt Ida Bachmann at plottet var banalt, uden hoved eller hale og at romanens konstruktion var ekstremt dårlig. Dog var Bachmann positivt stemt overfor Jensens sprog.

Et kuriosum er at teksten til en artikel om Dr. Renaults Fristelser i Østsjællands Folkeblad fra 1930'erne blev benyttet til teksten i artiklen der bar overskriften "Fru Fernando Møhge 100 aar" i den fiktive Korsbæk Tidende fra tv-serien Matador.

Udgivelser  

Førsteudgave fra 1935 kom i flere oplag fra Gyldendalske Boghandel - Nordisk Forlag.
En reklame fra forlaget i udgivelsen Nordens Kalender 1936 omtalte bogen som "Aarets mest læste danske Roman" og nævnte at den da var udkommet i 12.000 eksemplarer.
En e-bogsudgave udkom fra forlaget i 2016.
Teksten er tilgængelig i digital form og faksimile fra Johannes V. Jensen Forums hjemmeside.
Romanen blev oversat til svensk af Sven Stolpe og udkom i Sverige samme år som den danske førsteudgave
og til tysk og udkom året efter i 1936
på det østrigske Bermann-Fischer Verlag.

Om den svenske oversættelse skrev Biblioteksbladet:
"Då emellertid Jensens storhet som diktare till ej ringa del ligger i det rent språkliga mästerskapet, kan han knappast komma fullt till sin rätt i en översättning, även om den som Sven Stolpes måste få mycket höga vitsord."

Litteratur

Henvisninger 

Johannes V. Jensen
Litteratur i 1935
Gavit

En gavit (armensk   ) eller zhamatun (armensk:   ) er et, ofte kvadratisk  hvælvet indgangsparti på vestiden af en kirke i et middelalderligt armensk kloster. Det fungerede både som narthex (indgang til kirken), mausoleum og mødelokale.

Historie 
Gavit, den karakteristiske armenske stil af narthex, dukkede op i det tiende og ellevte århundrede. De første var placeret i den sydlige del af Armenien i regionen Siunik. Konstruktionstypen ændrede sig i det tolvte og fjortende århundrede, som de blev fundet i klostrene Saghmosavank eller Hovhannavank. Gavit arkitekturen ændrede sig igen i slutningen af det trettende århundrede, som man kan se i klostre som Gandzasar. Opførelsen af Gavits ophørte gradvis  i slutningen af middelalderen.

Struktur 
De tidligste typer af gavit består af en aflang hvælving understøttet af dobbeltbuer. Denne form blev erstattet af et firkantet rum med fire søjler, opdelt i ni sektioner med en kuppel i midten. Den seneste udvikling består af en gavit uden søjler og med buede lofter. 

På vestsiden af Mariakirken i Sanahin klosterkomplekset er gavit bygget i 1181 med fire høje fritstående indre søjler, der understøtter buer. Søjlerne og deres baser er detaljeret dekoreret. I det samme kompleks er gaviten fra Guds Moderkirke en treskibssal med lavere buer og mindre detaljerede dekorationer på søjlerne.

Noter og kilder 

Kirkearkitektur
Kultur i Armenien
Antebellum (film)

Antebellum er en amerikansk gyser- og dramafilm fra 2020. Filmen er instrueret af Gerard Bush og Christopher Renz, som også er ansvarlige for filmens manuskript. Filmens danske premiere er planlagt til 17. september 2020.

Medvirkende 
 Janelle Monáe som Veronica Henley / Eden
 Eric Lange som Him 
 Jena Malone som Elizabeth
 Jack Huston som Kaptajn Jasper
 Kiersey Clemons som Julia
 Gabourey Sidibe som Dawn
 Marque Richardson som Nick 
 Tongayi Chirisa som Eli 
 Robert Aramayo som Daniel
 Lily Cowles som Sarah
 London Boyce som Kennedi Henley

Eksterne henvisninger 

Amerikanske film fra 2020
Gyserfilm fra USA
Engelsksprogede film
Alvesta Station

Alvesta station er en svensk jernbanestation, der ligger på Kust till Kust-banen i Alvesta.

Fra Alvesta kører der krösatåg og øresundstog, til Kalmar-Helsingør mens der også kører X2000 fra København/Malmö til Stockholm.

Jernbanestationer i Sverige
Siunik

Siunik (armensk: Սյունիք) er en af Armeniens ti provinser. Provinsens har et areal på 4.506  km². Ved folketællingen i 2011 havde Siunik 41.771 indbyggere og administrationen ligger i byen Kapan.

Provinsen ligger helt mod syd i Armenien og grænser til Aserbajdsjan i øst og i vest, og til Iran i syd og til provinsen Vajots Dzor i nord.

Kilder og henvisninger 

 
Armeniens provinser
Claire Foy

Claire Elizabeth Foy (født 16. april 1984) er en engelsk skuespillerinde.

Foy fik international anerkendelse for at portrættere den unge dronning Elizabeth II i de første to sæsoner af Netflix-serien The Crown.

Filmografi

Film

Tv-serier

Eksterne henvisninger 

 

Skuespillere fra England
Personer fra Stockport
André Sogliuzzo

André Sogliuzzo (født 10. august 1966) er en amerikansk skuespiller.

Eksterne henvisninger
 
 

Personer fra New York City
Skuespillere fra New York
Papkasse

En papkasse er en beholder, som er lavet af pap, og ofte bruges til opbevaring af forskellige genstande.

Historie 
Den første kommercielle papkasse (ikke-bølgepap) blev fremstillet i England i 1817.

Den skotsk-fødte Robert Gair opfandt "pre-cut"-kartonen eller papkassen i 1890.

Den øgede popularitet af morgenmadsprodukt øgede brugen af papæsker i væsentlig grad. Den første, der benyttede papæsker til salg af morgenmadsprodukter var Kellogg Company.

Bølgepap blev patenteret i England i 1856, og blev anvendt til foring i hatte. Patentet blev utstedt til Albert Jones i New York City.
Jones brugte bølgepap til indpakning af genstand af glas. Den første maskine, der producerede bølgepap, blev bygget i 1874 af G. Smyth, og samme år forbedrede Oliver Long Jones designet ved at samle bølgepappen med lineære ark på begge sider. Denne type bølgepap svarer til den type, der benyttes i dag. Den første papkasse af bølgepap blev produceret i USA i 1895.
Ved begyndelsen af 1900-tallet, blev trækasser og -bokse i vidt omfang erstattet af bølgepapkasser. I 1908 blev begreberne "bølgepapkasse" og "bølgepap" begge brugt i papirhandelen.

Referencer

Eksterne henvisninger 
https://dkft.dk/papkassens-historie/ 

Beholdere
Indpakning
Col de la Loze

Col de la Loze er et bjergpas i de franske alper med en højde på 2.304 meter. En vej op ad bjerget blev åbnet i maj 2019, og er det syvende-højeste bjergpas i Frankrig.

Cykling 
Stigningen var en del af ruten i Tour de l'Avenir 2019, og 17. etape af Tour de France 2020 havde mål på toppen af bjerget.

Referencer 

Loze
Savoie
Loze
Sébastien Reichenbach

Sébastien Reichenbach (født 28. maj 1989 i Martigny) er en professionel cykelrytter fra Schweiz, der er på kontrakt hos .

I 2019 blev han schweizisk mester i linjeløb.

Referencer

Eksterne henvisninger 

 

Mandlige cykelryttere fra Schweiz
Cykelryttere ved sommer-OL 2016
Deltagere for Schweiz ved sommer-OL 2016
George Bennett

George Bennett (født 7. april 1990 i Nelson) er en professionel cykelrytter fra New Zealand, der er på kontrakt hos .

Han vandt Tour of California 2017. Ved Tour de France 2019 vandt Bennett sammen med sit hold  holdtidskørslen på 2. etape. I 2020 vandt han Giro del Piemonte.

Referencer

Eksterne henvisninger 

 

Mandlige cykelryttere fra New Zealand
Cykelryttere ved sommer-OL 2016
Cykelryttere ved sommer-OL 2020
Tornved

Tornved er en landsby, der ligger ca. 2 km fra Jyderup og ligger ved skovvejen 23 i Holbæk kommune. Den ligger omkring 18 km fra Holbæk, 15 km væk fra Kalundborg .

Byen lagde navn til den tidligere Tornved Kommune, men kommunesæde det lå Jyderup Centrum i 2007. Der bor max 20 personer i Tornved.

Det ligger 3 km væk fra Tornveds Genbrug fabrik (Fors).

 

Byer i Holbæk Kommune
Barretts fra Wimpole Street

Barretts fra Wimpole Street (originaltitel The Barretts of Wimpole Street er en amerikansk biografisk dramafilm fra 1933, instrueret af Sidney Franklin.
Filmen handler om den virkelige romance mellem digterne Elizabeth Barrett (Norma Shearer) og Robert Browning (Fredric March), på trods af modstand fra hendes voldelige far, Edward Moulton-Barrett (Charles Laughton).
Filmen var nomineret til en Oscar for bedste film og Shearer var nomineret til en Oscar for bedste kvindelige hovedrolle.
Manuskriptet blev skrevet af David Ogden Stewart, Ernest Vajda og Claudine West baseret på skuespillet The Barretts of Wimpole Street fra 1930 af Rudolf Besier.

Referencer

Eksterne henvisninger 
 

Amerikanske film fra 1934
Dramafilm fra USA
Biografiske film fra USA
Engelsksprogede film
Sort-hvide film fra USA
Cleopatra (film fra 1934)

Cleopatra er en amerikansk historisk storfilm fra 1934, instrueret og produceret af Cecil B. DeMille og distribueret af Paramount Pictures.
Filmen genfortæller historien om Kleopatra 7. af Egypten. Manuskriptet er skrevet af Waldemar Young og Vincent Lawrence, baseret på historisk materiale tilpasset af Bartlett Cormack.
Claudette Colbert ses i rollen som Cleopatra, Warren William som Julius Cæsar og Henry Wilcoxon som Marcus Antonius.

Cleopatra var den film i 1934 der opnåede den højeste indtjening og modtog fem Oscarnomineringer. Det var den første film af DeMille der modtog en nominering til en Oscar for bedste film. Victor Milner vandt en Oscar for bedste fotografering.

Referencer

Eksterne henvisninger 
 

Amerikanske film fra 1934
Dramafilm fra USA
Biografiske film fra USA
Historiske film fra USA
Film instrueret af Cecil B. DeMille
Film fra Paramount
Engelsksprogede film
Sort-hvide film fra USA
Aragatsotn

Aragatsotn (armensk: Արագածոտնի մարզ; IPA: ɑɾɑɡɑˈt͡sɔtən  ) er en af Armeniens 10 provinser. Provinsen, der ligger i den nordvestlige del af Armenien, har et areal på 2.753 km². I 2011 havde Aragatsotn 132.925 indbyggere. Administrationen ligger i byen Asjtarak.

Provinsen grænser mod vest til Tyrkiet, til provinserne Sjirak i nord, Lori i nordøst, Kotajk i øst og til Armavir i syd.

Armeniens højeste bjerg, Aragats, som er 4.090 moh. ligger i provinsen.

Etymologi 
Navnet Aragatsotn betyder bogstavelig talt «foden af Aragats». Navnet på nutidens provins kommer fra navnet på den historiske kanton i den historiske provins Ayrarat i Kongedømmet Armenien.

Geografi 

Aragatsotn ligger i den nordvestlige del af Armenien og dækker et område på 2.756 km² (9,3 % af totalarealet i Armenien). Det grænser til Sjirak i nord, Lori i nordøst, Kotajk i øst, Armavir i syd og Jerevan i sydvest. Akhurjan i vest definierer grænsen mellem Aragatsotn og Tyrkiet.

Historisk set dækker nutidens provins dele af de gamle kantoner Aragatsotn, Nig og Shirak i Ayrarat-provinsen i oldtidens Armenien.

De nordlige dele af provinsen er domineret af bjergkæden Aragats. De sydlige dele af provinsen har dele af Araratsletten.

Aragats er det højeste bjerg i Aragatsotn og i Armenien.

Kilder og henvisninger 

Armeniens provinser
Emanuel Buchmann

Emanuel Buchmann (født 18. november 1992 i Ravensburg) er en professionel cykelrytter fra Tyskland, der er på kontrakt hos .

I 2015 blev han tysk mester i linjeløb. Ved Tour de France 2019 endte han på en samlet 4. plads, 1,56 minut efter vinderen Egan Bernal. Det var første gang han deltog i det franske etapeløb.

Referencer

Eksterne henvisninger 

 

Mandlige cykelryttere fra Tyskland
Cykelryttere ved sommer-OL 2016
Cykelryttere ved sommer-OL 2020
Deltagere for Tyskland ved sommer-OL 2016
Deltagere for Tyskland ved sommer-OL 2020
Hele hærens gavtyv

Hele hærens gavtyv (originaltitel Flirtation Walk) er en amerikansk romantisk filmmusical fra 1934, instrueret af Frank Borzage.
Manuskriptet er skrevet af Delmer Daves og Lou Edelman. I hovedrollerne ses Dick Powell, Ruby Keeler og Pat O'Brien. Filmen blev nomineret til en Oscar for bedste film og Nathan Levinson blev nomineret til en Oscar for bedste lydoptagelse.

Referencer

Eksterne henvisninger 
 

Amerikanske film fra 1934
Musicalfilm fra USA
Engelsksprogede film
Sort-hvide film fra USA
Aragats

Aragats (armensk: Արագած ) er det højeste bjerg i Armenien, og ligger i provinsen Aragatsotn, nordvest for Jerevan. Bjerget er en fritstående, uddød vulkan (stratovulkan) med fire toppe som danner kanten af krateret. Bjergarterne omkring vulkanen stammer fra holocen. Den er et populært højdedrag for lokale bjergklatrere. På bjergsiden ligger Bjurakan-observatoriet og Amberdfæstningen fra middelalderen. Observatoriet er verdenskendt, og er et af hovedobservatorierne i verden. Aragats er også et populært mål for turister, særligt om sommeren. Syd for bjerget ligger byen Asjtarak, som er den største by i området, og på anden siden ligger flere mindre byer og landsbyer.

Sagn 
Ifølge sagnet skal Grigor Lusavorich (Gregor Lysbringeren) have klatret til toppen af Aragat for at bede, da ham så et lys som kom ned mod ham fra himlen. Sagnet hævder at udvalgte fortsat kan se dette lys.

Galleri

Referencer 

Armeniens geografi
Nymölla

Nymölla er en lille landsby i det østlige Skåne i Sverige.

Nymölla er beliggende ud til Østersøen i Bromölla Kommune i Skåne län. Den har et areal på og et befolkningstal på  indbyggere.

Referencer

Eksterne henvisninger 

Byer i Bromölla kommun
Sölvesborg station

Sölvesborg station er en svensk jernbanestation i Sölvesborg. Fra Sölvesborg station kører der pågatåg og øresundstog.

Stationen åbnende i 1874

Jernbanestationer i Sverige
Mörrum station

Mörrum station er en svensk jernbanestation, der ligger i Mörrum i Blekinge. Fra Mörrum station kører der pågatåg og øresundstog.

Jernbanestationer i Sverige
Araratsletten

Araratsletten (armensk Արարատյան դաշտավայր, tyrkisk: Ağrı Ovası) er en af de største sletter i Det armenske højland og går fra vestsiden af Sevan-området ved foden af Geghambjergene. I nord grænser sletten til bjerget Aragats og mod syd til  Ararat. Floden Araks deler sletten i to og den nordlige del ligger i Armenien, mens den sydlige ligger i Tyrkiet. Den tyrkiske del af sletten er vurderet som et internationalt  Important Bird Area.

Araratsletten og Sevan-området er solrige områder med omkring 2.700 soltimer om året.

Kilder og henvisninger

Armeniens geografi
Tyrkiets geografi
Geghambjergene

Geghambjergene er en armensk bjergkæde og et uddødt vulkanområde i den centrale del af  landet, vest for den store sø Sevan og øst for Araratsletten. 

Bjergkæden er 70 km lang og 48 km bred. Gennemsnitlig højde er på omkring 2.500 moh.. De højeste toppe er Asjdahak (3.598 moh.), Spitakasar (3.555 moh.), Geghasar (3.443 moh.), Aknasar (3.258 moh.) og Sevtakar (3.225 moh.). På vestsiden af bjergene ligger kilderne til floderne Azat, Vedi og Getar. På østsiden løber Gavaraget, Argisji og Bakhtak til Sevansøen.

Klimaet er moderat kontinentalt, med korte, kølige somre og lange, kolde vintre. I de højeste områder er der altid koldt. Årlig middeltemperatur ligger på 4-6°C, på toppene -2°. Årlig nedbørsmængde er på mellem 500 og 900 mm, snedybden varierer mellem 30-100 cm.

Kilder og henvisninger

Armeniens geografi
Bjergkæder i Asien
Jens Debusschere

Jens Debusschere (født 28. august 1989 i Roeselare) er en professionel cykelrytter fra Belgien, der senest kørte for .

Han blev professionel i 2011. I 2014 blev Debusschere belgisk mester i linjeløb. Efter en massespurt vandt han Dwars door Vlaanderen 2016.

Referencer

Eksterne henvisninger 

 

Mandlige cykelryttere fra Belgien
Anja Boisen

Anja Boisen (født 16. marts 1967, Glostrup) er en dansk fysiker og professor på Nano Systems Engineering ved Danmarks Tekniske Universitet, der forsker i mikro- og nanosensorer og nanoteknologi.

Uddannelse og karriere 
Anja Boisen blev student fra Høje Tåstrup Amtsgymnasium, og læste herefter fysik på Københavns Universitet og Roskilde Universitet og færdiggjorde sin kandidatgrad i 1993. Hun læste herefter en erhvervs-Ph.D. i et samarbejde mellem Institut for Mikro- og Nanoteknologi, MIC, Danmarks Tekniske Universitet og virksomheden Danish Micro Engineering A/S, som blev færdiggjort i 1997.

Hun blev herefter ansat på DTU som adjunkt, og herefter som lektor i 1999. Hun fik en bevilling fra forskningsprogrammet FREJA i 1999, der gjorde det muligt for hende Hun blev forfremmet til gruppeleder og i 2005 til professor.

Hun har udgivet ovet 280 videnskabelige artikler.

Hun har været medlem af Forskningsrådet for Teknologi og Produktion siden 2005, og ligeledes i programkomiteen for yngre forskere under Det Strategiske Forskningsråd. Hun blev medlem af Akademiet for de Tekniske Videnskaber i 2007.
Hun sidder også i bestyrelsen i både LEO fondet og Villum Fonden.

Hæder 
 2000: AEG Elektronikprisen
 2008: Villum Kann Rasmussens Årslegat, Villum Fonden
 2012: EliteForsk-prisen
 2017: Alexander Foss' Guldmedalje

Referencer 

Alumni fra Danmarks Tekniske Universitet
Alumni fra Københavns Universitet
Professorer fra Danmarks Tekniske Universitet
Modtagere af Villum Kann Rasmussens Årslegat til Teknisk og Naturvidenskabelig Forskning
Modtagere af EliteForsk-prisen
Fysikere fra Danmark
Luke Rowe

Luke Rowe (født 10. marts 1990 i Cardiff) er en professionel cykelrytter fra Wales, der er på kontrakt hos .

Han blev professionel i 2012, da han som 22-årig skrev kontrakt med . Ved Tour of Britain 2012 vandt han sin første sejr som professionel, da han kom først over stregen på 1. etape. Næste sejr kom da han vandt 2. etape ved Herald Sun Tour 2017. Til
trods for at han kun har to sejre, forlængede han i starten af 2020 kontrakten med , så den løber til udgangen af 2023. Dermed får Rowe over ti år som rytter på det britiske hold.

Referencer

Eksterne henvisninger 

 

Mandlige cykelryttere fra Wales
Personer fra Cardiff
Cetin Isiközlü

Cetin Isiközlü (født 23. maj 1939 i Istanbul, Tyrkiet) er en tyrkisk komponist, pianist, dirigent og lærer.

Isiközlü studerede komposition, klaver og direktion på Det Statslige Musikkonservatorium i Ankara. hos bl.a. Ahmed Adnan Saygun og Hasan Ferit Alnar. Han fortsatte efter endt uddannelse (1969) sin studier som dirigent i Italien på Santa Cecilia Musikkonservatorium. Isiközlü har skrevet 2 symfonier, orkesterværker, koncertmusik, operaer, balletmusik, instrumentalværker for mange instrumenter, vokalværker etc. Han er nok mest kendt som komponist for værker såsom operaen Gülbahar og balletten Judith, og sine 2 symfonier og klaverkoncerter. Isiközlü underviste som lærer i komposition på Det Statslige Musikkonservatorium I Ankara og dirigerede bl.a. Izmir stats Symfoniorkester og Bilkent Symfoniorkester, og andre tyrkiske Symfoniorkestre, hvor han uropførte mange tyrkiske orkesterværker. Dirigerede også Symfoniorkestre i udlandet som feks. Baku Symfoniorkester og Georgia Symfoniorkester.

Udvalgte værker 

 Symfoni nr. 1 "En ny Verden" (2004) - for orkester
 Tyrkisk Militær Symfoni "Symfonisk Fantasi" (1973) - for sopran, tenor, klaver, kor og orkester
 Violinkoncert (1976) - for violin og orkester
 Klaverkoncert (1997) - for klaver og orkester
 "I en drøm" (1970) (symfonisk digtning) - for orkester
 "Judith" (1967) - balletmusik 
 "Gülbahar" (1972) - opera 
 "Kærlighed og fred" (1991) - opera

Eksterne henvisninger 
 Om Cetin Isiközlü
 Om Cetin Isiközlü på www.musicweb-international.com

Komponister fra Tyrkiet
Dirigenter
Pianister
Lærere
Jan Oskar Jeppesen

Jan Oskar Jeppesen (født 29. september 1972, Esbjerg) er en dansk kemiker og professor på Syddansk Universitet, der forsker i syntetisk organisk kemi og molekylær elektronik.

Uddannelse og karriere 
Jeppesen blev student fra Esbjerg Gymnasium  i 1991. Han læste herefter kemi på Syddansk Universitet, hvor han blev bachelor i 1996. Han læste herefter en kombineret master og ph.d. samme sted, hvor han først blev master i 1999 og herefter ph.d. i kemi i 2001. Undervejs i denne uddannelsen havde han ophold på Hiroshima University (1999) og University of California, Los Angeles (1999-2000) under professor Fraser Stoddart.

Han var gæsteforsker p[ University of California i 2002, og blev herefter forskningsassistent på Syddansk Universitet.
Han blev ansat som lektor i 2005, og i 2008 blev han udnævnt som professor i kemi.

Han var medlem af Forskningsrådet for Teknologi og Produktion 2013-2018.

Privat er han gift og har tre børn.

Hæder 
Priser
2003: Familien Hede Nielsens forskerpris
2008: Villum Kann Rasmussens Årslegat, Villum Fonden
2009: Aksel Tovborg Jensens Legat 
2010: Torkil Holm Prisen
2014: Ellen og Niels Bjerrums Kemikerpris
2018: Dannebrogordenen

Medlemskaber af videnskabsakademier
2007: American Chemical Society

Referencer 

Alumni fra Danmarks Tekniske Universitet
Alumni fra Københavns Universitet
Professorer fra Syddansk Universitet
Modtagere af Villum Kann Rasmussens Årslegat til Teknisk og Naturvidenskabelig Forskning
Riddere af Dannebrog
Kemikere fra Danmark
Aksel Tovborg Jensen

Aksel Tovborg Jensen (8. februar 1911, Gudum Sogn, Ringkøbing - 9. februar 1981, Valby) var en dansk kemiker og professor.

Uddannelse og karriere 
Jensen blev matematisk student i 1929 ved Statens og hovedstadskommunernes etårige aftenkursus i København, og han læste herefter til kemiingeniør på Den polytekniske læreanstalt, hvor han blev cand.polyt. i 1934.

Han arbejdede i fire måneder som assistent for Johannes Nicolaus Brønsted, og blev herefter ansat som videnskabelig assistent hos professor Niels Bjerrum ved Landbohøjskolens kemiske laboratorium. Jensen arbejdede også som lektor i kemi ved Danmarks tandlægehøjskole i perioden 1946-1949. I 1948 blev han dr.phil. fra Københavns Universitet med en afhandling om krystallinske salthydrater. Undervejs i dette studie havde han været hos William Lawrence Bragg på University of Manchester.

Han blev udnævnt til professor i kemi ved Den Kgl. Veterinær- og Landbohøjskole i 1949. Jensen var den første kemiker i Danmark, der begyndte at bruge røntgenkrystallografi.

Han var bestyrelsesmedlem og formand for en række organisationer, herunder medlem af bestyrelsen i Carlsbergfondet fra 1965-1972, og formand for Carlsberg Laboratorium 1960-1972

Aksel Tovborg Jensens Legat, der uddeles af Videnskabernes Selskab er opkaldt efter ham.

Han er begravet på Gudum kirkegård.

Hæder 
 1955: Ridder af Dannebrog
 1964: Ridder af 1. grad af Dannebrog
 1972: Kommandør af Dannebrog

Medlemskaber af videnskabsakademier
 1952: Videnskabernes Selskab
 1958: Kungliga Vetenskaps-Societeten i Uppsala
 1959: Akademiet for de Tekniske Videnskaber

Referencer 

Alumni fra Danmarks Tekniske Universitet
Alumni fra Københavns Universitet
Professorer fra Københavns Universitet
Riddere af Dannebrog
Kemikere fra Danmark
Tidsskrift for Sprogforskning

Tidsskrift for Sprogforskning (TfS) er et videnskabeligt tidsskrift udgivet fra Danmark.
Chefredaktøren er Ulf Dalvad Berthelsen.
De fleste artikler var på dansk eller engelsk, tysk sås dog også.
Artiklerne er tilgængelige fra tidsskriftets hjemmeside på https://tidsskrift.dk/tfs.
De første artikler blev udgivet i 2003 og tidsskriftet udkom op til et par gange om året. 
Siden 2009 har der ikke været udgivet artikler i tidsskriftet.
I stedet er emnet for tidsskrift videreført med tidsskriftet Scandinavian Studies in Language også kaldet Skandinaviske Sprogstudier,
hvor Ulf Dalvad Berthelsen også er redaktør.
De første artikler i dette tidsskrift udkom i 2010.

Blandt skribenter der har udgivet i TfS er Mikkel Wallentin.

Henvisninger 

Tidsskrifter fra Danmark